Diari Oficial de la Generalitat Valenciana


Sumari del DOGV 5811, del 22-07-2008 (2008/8842)

ORDE de 27 de juny de 2008, de la Conselleria d'Indústria, Comerç i Innovació, per la qual es publiquen les línies pressupostàries i es determinen els crèdits màxims que han de finançar part de les ajudes per a la gestió integral del comerç urbà i el foment de la cooperació comercial per a l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5811

Data del DOGV
:   22-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8842


Data del document
:   27-06-2008

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * suport econòmic
    * administració local
    * empresa comercial
    * comercialització
    * estudi de mercat
    * ajuda pública
    * comerç al detall
    * comerç integrat
    * organització patronal
    * programa d'actuació
    * gestió empresarial
    * cooperació interempresarial
    * societat sense fins de lucre
    * associació professional
    * associació
    * empresa pública
    * societat d'economia mixta
    * anàlisi sociològica

ORDE de 27 de juny de 2008, de la Conselleria d'Indústria, Comerç i Innovació, per la qual es publiquen les línies pressupostàries i es determinen els crèdits màxims que han de finançar part de les ajudes per a la gestió integral del comerç urbà i el foment de la cooperació comercial per a l'exercici 2008. [2008/8842]  
Amb data 12 de febrer de 2008 va ser publicada en el Diari Oficial de la Comunitat Valenciana l'Orde de 28 de desembre de 2007, de la Conselleria d'Indústria, Comerç i Innovació, per la qual es regulen les ajudes per a la gestió integral del comerç urbà i el foment de la cooperació comercial per a l'exercici 2008.  
Després de la publicació de la Llei 15/2007, de 27 de desembre, de Pressupostos de la Generalitat per a l'exercici 2008 i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar una part de les ajudes regulades en l'orde mencionada anteriorment, així com l'import global màxim destinat a finançar-les.  
En virtut d'això i de conformitat amb el que s'ha establit en la disposició addicional primera de l'Orde de 28 de desembre de 2007 de la Conselleria d'Indústria, Comerç i Innovació.  
ORDENE  
Article 1  
Per a l'exercici 2008 i de conformitat amb el que s'ha establit en la Llei 15/2007, de 27 de desembre, de Pressupostos de la Generalitat per a l'exercici 2008, les ajudes especificades més avall, establides en l'Orde de la Conselleria d'Indústria, Comerç i Innovació de 28 de desembre de 2007, per la qual es regulen les ajudes per a la gestió integral del comerç urbà i el foment de la cooperació comercial per a l'exercici 2008, es finançaran a càrrec de la secció, el programa, la línia i l'import global màxim que a continuació s'indiquen:  
Secció 11. Programa 761.10. Ordenació i Promoció Comercial  
Capítol IV  
- Línia T6913000  
Les ajudes previstes en els punts 1, 2 i 3 de l'article 57 del títol VIII per un import global màxim de 874.980,63 euros.  
Article 2  
La present orde entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 27 de juny de 2008  
La consellera d'Indústria, Comerç i Innovació  
BELÉN JUSTE PICÓN